অফিস টাইমে মেট্রোয় চড়লে বাড়তি ভাড়া। সকাল দুপুর রাতে চড়লে কম ভাড়া। রেল বোর্ডকে এমনই প্রস্তাব দিচ্ছে মেট্রো কর্তৃপক্ষ।  মঙ্গলবার মেট্রো রেলের জেনারেল ম্যানেজার এ কে  কাপুর  একথা জানিয়েছেন।
 ওয়েব ডেস্ক: অফিস টাইমে মেট্রোয় চড়লে বাড়তি ভাড়া। সকাল, দুপুর, রাতে চড়লে কম ভাড়া। রেল বোর্ডকে এমনই প্রস্তাব দিচ্ছে মেট্রো কর্তৃপক্ষ।  মঙ্গলবার মেট্রো রেলের জেনারেল ম্যানেজার এ কে  কাপুর  একথা জানিয়েছেন। আর্থিক অবস্থা শোচনীয়। ধুঁকছে ভারতীয় রেল। প্রায় মুমুর্ষু কলকাতা মেট্রোও। রেল বাজেটের ঠিক একমাস আগে রোজগার বাড়ানোর উপায় খুঁজতে মাথার ঘাম পায় ফেলছেন রেল বোর্ডের  কর্তারা। রোজগার বাড়ানোর রাস্তা খঁজতে নির্দেশ পৌছেছে রেলের সবকটি জোনেই। এই পরিস্থিতিতে রেল বোর্ডকে অভিনব প্রস্তাব দিচ্ছে কলকাতা মেট্রো কর্তৃপক্ষ। চাহিদা যত, পরিষেবার  দামও তত। এই তত্ত্বে ভর করেই অফিস টাইমে বাড়তি ভাড়া নেওয়ার প্রস্তাব দিচ্ছে মেট্রো। তবে সাধারণ মানুষের পকেটে কথা মাথায় রেখে দিনের অন্য সময়ে ভাড়া কম নেওয়ার প্রস্তাবও দেওয়া হচ্ছে একই সঙ্গে। ফলে অফিস টাইমের সংজ্ঞা নির্ধারণ করতে মেট্রো ভবনে এখন চলছে চুলচেরা হিসেব নিকেষ। সকালের কোন সময় থেকে কোন সময় পর্যন্ত মেট্রোয় ভিড় সবচেয়ে বেশি, তা খতিয়ে দেখা  হচ্ছে । একইভাবে খুঁটিয়ে পরীক্ষা করা হচ্ছে , সন্ধের কোন  সময় থেকে কোন সময় অফিস ফেরতা যাত্রীদের ভিড় সবচেয়ে  বেশি। খতিয়ে দেখা হচ্ছে কোন সময়ে চাহিদা এবং রোজগার সবচেয়ে বেশি। অফিস টাইমের সংজ্ঞা নির্ধারণ হয়ে গেলেই চূড়ান্ত প্রস্তাব রেল বোর্ডকে পাঠিয়ে মেট্রো কর্তৃপক্ষ।   বর্তমানে মেট্রোর  অপারেটিং রেশিও ৩০০ টাকা। অর্থাত্ প্রতি একশো টাকা রোজগার করতে  মেট্রো কর্তৃপক্ষকে খরচ করতে হচ্ছে তিনশো টাকা। লোকসানের বোঝায় মেট্রো তাই ক্রমেই নুয়ে পড়ছে । শরিকদের হাতে রেল মন্ত্রক থাকায়, যাত্রী ভাড়ার মতই মেট্রোর ভাড়াও দীর্ঘ সময় বাড়ানো হয়নি।  ২০০১ -থেকে ২০১৩ ভাড়া বাড়েনি বারো বছর । অথচ খরচ ক্রমশ বেড়েছে। বেড়েছে লোকসানের বোঝা। মেট্রোর আধিকারিকরা মনে করছেন,  রোজগার বাড়াতে গেলে ভাড়া বাড়াতেই হবে। চাহিদা অনুযায়ী, ভাড়া কখনও বেশি কখনও কম । ভারতীয় রেলে এই ব্যাবস্থা চালু হয়েছে। বিমান ভাড়ার ক্ষেত্রেও এখন এটাই দস্তুর । মেট্রো কর্তারাও হাতিয়ার করছেন বাজার  অর্থনীতির এই সহজ নিয়মটা।